Vloedskade aan paaie, huise in KaapstadBakoven Foto: NSRI Paaie en huise in sommige dele van Kaapstad is deur oorstromings beskadig, het die Nasionale Seereddingsinstituut (NSRI) Vrydag gesê. “Rowwe seetoestande tydens ŉ hoë springgety het Vrydagoggend vroeg oorstromings veroorsaak,” het Craig Lambinon, woordvoerder van die NSRI, in ŉ verklaring gesê. ŉ Kampeerterrein by Silverstroomstrand moes ontruim word. Ander gebiede wat hierdeur geraak word, sluit Melkbosstrand, Milnerton, Houtbaai, Kleinbaai, dele van Bloubergstrand, Derde Steen, Tweede Steen, Riebeekstrand en dele van Baden Powell-rylaan in. Sekere paaie is tydelik gesluit vir skoonmaakoperasies. “Puin en seesand het ook oor die paaie gespoel,” het Lambinon bygevoeg. Swemmers en persone op bote in Plettenbergbaai en Cape Columbine word gemaan om versigtig te wees, aangesien nog erge weerstoestande verwag word. Hy het gesê daar sal vroegaand ŉ hoogty wees. “Sterk systrome kan ook al langs die kus verwag word.”